CONSILIUL LOCAL AL  MUNICIPIULUI CRAIOVA

                                           

                                                                                           

 

HOTĂRÂREA NR. 27
     

 

 

 Consiliul Local al Municipiului Craiova, întrunit în şedinţa ordinară din data de  31.07.2008;

           Având în vedere raportul nr. 99522/2008 întocmit de Direcţia Servicii Publice prin care se propune aprobarea Caietului de sarcini pentru activitatea de organizare şi desfăşurare privind realizarea şi întreţinerea în perfectă stare de funcţionare a instalaţiilor de dirijare a circulaţiei, a semafoarelor, a indicatoarelor rutiere şi a marcajelor, în municipiul Craiova şi rapoartele comisiilor de specialitate ale Consiliului Local al Municipiului Craiova nr. 40, 42, 45, 46, 47/2008; 

În conformitate cu prevederile Ordonanţei Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local, aprobată prin Legea nr. 3/2003 şi Hotărârii Guvernului nr.955/2004 privind aprobarea reglementărilor cadru de aplicare a acesteia;

În temeiul art.36 alin.2 lit. d coroborat cu alin.6 lit. a, pct. 19 şi art. 45 alin.1 din Legea nr.215/2001 privind administraţia publică locală, republicată;

 

 

HOTĂRĂŞTE:

 

 

Art.1.  Se aprobă Caietul de sarcini pentru activitatea de organizare şi desfăşurare privind realizarea şi întreţinerea în perfectă stare de funcţionare a instalaţiilor de dirijare a circulaţiei, a semafoarelor, a indicatoarelor rutiere şi a marcajelor, în municipiul Craiova, conform anexei care face parte integrantă din prezenta hotărâre. 

Art.2. Serviciul Administraţie Publică Locală, Direcţia Servicii Publice şi Regia Autonomă de Administrare a Domeniului Public şi Fondului Locativ Craiova vor aduce la îndeplinire prevederile prezentei hotărâri.

 

	              PREŞEDINTE DE ŞEDINŢĂ,
	            CONTRASEMNEAZĂ,

	
	                     SECRETAR,

	                Gheorghe ALBĂSTROIU
	              Nicoleta MIULESCU


Anexa la Hotărârea nr. 27/2008

CAIET DE SARCINI

PENTRU  ACTIVITATEA DE ORGANIZARE ŞI FUNCŢIONARE PRIVIND REALIZAREA    ŞI    ÎNTREŢINEREA   ÎN   PERFECTĂ   STARE   DE FUNCŢIONARE A INSTALAŢIILOR DE DIRIJARE A CIRCULAŢIEI, A   SEMAFOARELOR,  A  INDICATOARELOR   RUTIERE   ŞI   A MARCAJELOR, ÎN MUNICIPIUL CRAIOVA

CAPITOLUL I.  Dispoziţii generale.                                                 

Art. 1. (1) Prin Hotărârea Consiliului Local nr. 56/2006, modificată prin Hotărârea Consiliului Local nr. 120/2008 a fost aprobată gestiunea directă prin Regia Autonomă de Administrare a Domeniului Public Craiova a activităţii privind “Realizarea şi întreţinerea în perfectă stare de funcţionare a instalaţiilor de dirijare a circulaţiei, a semafoarelor, a indicatoarelor rutiere şi a marcajelor”.

 (2) Prezentul caiet de sarcini a fost întocmit în conformitate cu prevederile H.G. nr. 955/2004 pentru aprobarea reglementărilor cadru de aplicare a O.U.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local, publicat în M.O. nr. 660/22.07.2004, şi precizează condiţiile minime în care trebuie să se desfăşoare activitatea, respectiv:

- servicii şi lucrări de montaj, de întreţinere a funcţionării echipamentelor de semaforizare, de monitorizare a traficului, de semnalizare luminoasă sau sonoră, şi de îmbunătăţire / modernizare a acestora 

- servicii şi lucrări de montaj, de întreţinere şi modernizare a semnalizării rutiere şi pietonale pe verticală şi pe orizontală

Art. 2. Caietul de sarcini a fost elaborat de biroul de specialitate din cadrul Primăriei municipiului Craiova, în baza prevederilor art.3, alin.(2) din "Regulamentul privind organizarea şi desfăşurarea activităţii de realizare şi întreţinere în perfectă stare de funcţionare a instalaţiilor de dirijare a circulaţiei, a semafoarelor, a indicatoarelor rutiere şi a marcajelor", aprobat prin Hotărârea Consiliului Local al municipiului Craiova nr. 257/2008

CAPITOLUL II. Date de identificare şi activităţile specifice realizării  şi întreţinerii în perfectă stare de funcţionare a instalaţiilor de dirijare a circulaţiei, a semafoarelor, a indicatoarelor rutiere şi a marcajelor 

Art. 3. Activitatea are ca obiect:

a) lucrări de montaj şi servicii de întreţinere în perfectă stare de funcţionare a instalaţiilor şi echipamentelor de dirijare a traficului, de monitorizare a circulaţiei rutiere, de semnalizare vizuală sau sonoră, precum şi lucrări de îmbunătăţire/modernizare  a  acestora

 b) lucrări de montaj şi servicii de întreţinere în perfectă stare de funcţionare a instalaţiilor şi  echipamentelor de semaforizare, precum şi lucrări de îmbunătăţire/modernizare a acestora

c) lucrări de amplasare/dezafectare indicatoare rutiere şi servicii de întreţinere şi modernizare a semnalizării rutiere prin intermediul indicatoarelor rutiere

d)  lucrări de execuţie şi întreţinere a marcajului rutier şi de asigurare a semnalizării rutiere pe orizontală

CAPITOLUL III. Descrierea activităţilor specifice

SECŢIUNEA I. Lucrări de montaj şi servicii de întreţinere în perfectă stare de funcţionare a instalaţiilor şi echipamentelor de dirijare a traficului, de monitorizare a circulaţiei rutiere, de semnalizare vizuală sau sonoră, precum şi lucrări de îmbunătăţire/modernizare  a  acestora 

Art. 4. Aceste activităţi au ca scop lucrări de montaj şi servicii de întreţinere în perfectă stare de funcţionare a instalaţiilor şi echipamentelor de dirijare a traficului, de monitorizare a circulaţiei rutiere, de semnalizare vizuală sau sonoră, precum şi lucrări de îmbunătăţire/modernizare  a  acestora şi constau în:

1) lucrări de întreţinere curentă a instalaţiilor de dirijare şi de monitorizare a traficului, de info-trafic, de semnalizare vizuală sau sonoră, etc:

- schimbarea becurilor şi/sau a LED-urilor defecte aparţinând acestor echipamente de monitorizare a traficului, de info-trafic, de semnalizare vizuală sau sonoră, inclusiv înlocuirea acestora cu altele având caracteristici de funcţionare superioare

- înlocuirea elementelor de protecţie defecte sau cu risc din cadrul echipamentelor respective

- curăţirea periodică a elementelor de contact şi a altor componente cu risc de oxidare sau de realizare a unor contacte imperfecte, aparţinând echipamentelor de monitorizare a traficului, de info-trafic, de semnalizare vizuală sau sonoră

- înlocuirea subansamblurilor, modulelor, sau a altor componente  deteriorate din cadrul echipamentelor şi instalaţiilor de monitorizare a traficului, de info-trafic, de semnalizare vizuală sau sonoră, care sunt defecte sau a căror funcţionare nu mai prezintă siguranţă în exploatare, conform specificaţiilor furnizorului. Înlocuirea se va face, acolo unde este posibil, cu alte componente cu caracteristici tehnico-funcţionale superioare (up-gradare).

- depanarea modulelor sau a altor componente electrice sau electronice defecte ale echipamentelor de monitorizare a traficului, de info-trafic, de semnalizare vizuală sau sonoră

- depanarea reţelelor de cabluri de alimentare aparţinând echipamentelor şi instalaţiilor de monitorizare a traficului, de info-trafic, de semnalizare vizuală sau sonoră, inclusiv înlocuirea acestora dacă este cazul

- vopsirea periodică şi protejarea elementelor metalice supuse coroziunii, aparţinând echipamentelor de semnalizare vizuală, sonoră, de monitorizare sau info-trafic

- repararea/înlocuirea tubulaturii de canalizare, a căminelor de vizitare şi racordurilor reţelei de protecţie a cablurilor instalaţiilor şi echipamentelor de monitorizare a traficului, de info-trafic, de semnalizare vizuală sau sonoră 

- repararea/înlocuirea sistemelor de sprijin şi ancorare a traversărilor aeriene pentru cablurile instalaţiilor de semnalizare luminoasă, sau sonoră, de dirijare, monitorizare, sau info-trafic

- lucrări de modernizare şi îmbunătăţire a instalaţiilor şi echipamentelor de monitorizare a traficului, de info-trafic, de semnalizare vizuală sau sonoră 

- amplasarea de noi stâlpi de susţinere, de tubulatură pentru canalizaţia subterană, de elemente de prindere şi de ancorare a corpurilor de semnalizare, de lămpi de semnalizare sau de cabluri, ca urmare a extinderii echipamentelor şi instalaţiilor de monitorizare a traficului, ifo-trafic, etc, sau ca urmare a reamenajării unor intersecţii

- completarea sistemului de monitorizare a traficului, infor-trafic, etc, şi asigurarea unui nivel mai ridicat de siguranţă a traficului rutier prin amplasarea de noi componente şi echipamente specializate 

2) modificarea şi adaptarea funcţionării echipamentelor de monitorizare a traficului, de info-trafic, de semnalizare vizuală sau sonoră, funcţie de necesităţi, la solicitarea autorităţilor competente

- modificarea amplasării diverselor componente ale instalaţiilor şi echipamentelor de monitorizare a traficului, de info-trafic, de semnalizare vizuală sau sonoră,

- modificarea parametrilor variabili ai echipamentelor şi instalaţiilor de  monitorizare a traficului, de info-trafic, de semnalizare vizuală sau sonoră,

- integrarea în alte sisteme mai complexe de monitorizare a traficului sau asigurarea funcţionării separate, independente, a echipamentelor sau instalaţiilor respective

SECŢIUNEA II. Lucrări de montaj şi servicii de întreţinere în perfectă stare de funcţionare a instalaţiilor şi echipamentelor de semaforizare, precum şi lucrări de îmbunătăţire / modernizare a acestora
Art. 5. Aceste activităţi au ca scop lucrări de montaj şi servicii de întreţinere în perfectă stare de funcţionare a instalaţiilor şi echipamentelor de semaforizare, precum şi lucrări de îmbunătăţire / modernizare a acestora şi constau în:

1) lucrări de întreţinere curentă a instalaţiilor şi echipamentelor de semaforizare:

- înlocuirea siguranţelor, becurilor şi LED-urilor, sau a altor elemente de protecţie electrică, defecte sau care nu mai prezintă siguranţă în funcţionare, aparţinând acestor echipamente de semaforizare, inclusiv înlocuirea acestora cu altele având caracteristici de funcţionare superioare

- curăţirea periodică a componentelor, elementelor de contact, etc. aparţinând echipamentelor de semaforizare

- depanarea modulelor sau a altor componente electronice defecte ale echipamentelor de semaforizare

- depanarea reţelelor de cabluri de alimentare aparţinând echipamentelor de semaforizare inclusiv înlocuirea acestora dacă este cazul

- vopsirea periodică şi protejarea elementelor metalice supuse coroziunii, aparţinând echipamentelor de semaforizare

- repararea/înlocuirea tubulaturii de canalizare, a căminelor de vizitare şi racordurilor reţelei de protecţie a cablurilor instalaţiilor şi echipamentelor de semaforizare

- repararea/înlocuirea sistemelor de sprijin şi ancorare a traversărilor aeriene pentru cablurile instalaţiilor de semaforizare

- lucrări de modernizare şi îmbunătăţire a instalaţiilor şi echipamentelor de semaforizare

- amplasarea de stâlpi de susţinere, montarea de tubulatură pentru canalizaţia subterană, realizarea de noi elemente de prindere şi de ancorare a corpurilor de semnalizare, a lămpilor sau cablurilor, ca urmare a reamenajării unor intersecţii, a părţii carosabile sau trotuarelor unor artere rutiere

- suplimentarea semnalizării luminoase şi asigurarea unui nivel mai ridicat de vizibilitate a elementelor luminoase, eventual prin dublarea lămpilor/corpurilor de semafor

2) modificarea şi adaptarea funcţionării echipamentelor de semaforizare, funcţie de necesităţi, la solicitarea autorităţilor competente

- modificarea/completarea cu diverse echipamente a instalaţiilor de semaforizare, în scopul creşterii gradului de siguranţă în traficului rutier 

- modificarea ciclului de funcţionare şi a programului de lucru a  automatului de semafor, prin modificarea timpilor şi a secvenţelor de funcţionare

- integrarea în alte sisteme mai complexe semaforizare şi dirijare a traficului

SECŢIUNEA III. Lucrări de amplasare/dezafectare indicatoare rutiere şi servicii de întreţinere şi modernizare a semnalizării rutiere prin intermediul indicatoarelor rutiere.

Art. 6. Aceste activităţi au ca scop lucrări de amplasare/dezafectare a indicatoarelor rutiere, asigurarea întreţinerii acestora, precum şi modernizarea semnalizării rutiere prin intermediul indicatoarelor rutiere şi constau în:

· montarea sau demontarea de indicatoare rutiere

· înlocuirea indicatoarelor rutiere deteriorate cu altele noi

· menţinerea evidenţei indicatoarelor rutiere şi a indicatoarelor / panourilor de orientare din teren 

· repararea de indicatoare / panouri de semnalizare şi de orientare, sau a echipamentelor deteriorate de semnalizare a circulaţiei, inclusiv asigurarea fixării în stratul suport la reamplasarea în teren (acolo unde este cazul)

· montarea diverselor echipamente specifice sistematizării rutiere (dispozitive de calmare a traficului rutier, balize de semnalizare, butoni rutieri reflectorizanţi pentru delimitarea carosabilului sau a benzilor de circulaţie, alte elemente de delimitare a scuarurilor, refugiilor pietonale, elemente/dispozitive de semnalizare sau sistematizare a circulaţiei, altele decât cele specificate în secţiunile anterioare 

· intervenţia operativă pentru semnalizări de obstacole în trafic, restricţii şi devieri ale circulaţiei rutiere, apărute ca urmare a unor situaţii neprevăzute sau  de urgenţă

- curăţirea periodică, conform normelor în vigoare, a indicatoarelor rutiere, precum  şi a indicatoarelor / panourilor de orientare în vederea asigurării unei bune vizibilităţi, inclusiv degajarea de vegetaţia care împiedică buna vizibilitate a acestora

- curăţirea periodică a altor elemente de semnalizare rutieră, sau de delimitare a carosabilului, în vederea asigurării unei bune vizibilităţi, inclusiv degajarea vegetaţiei care împiedică vizibilitatea acestora

- modificări ale semnalizării rutiere pentru conformarea la noile prevederi ale legislaţiei în vigoare sau ca urmare a solicitărilor exprimate de autorităţile competente

- realizarea în condiţii de urgenţă a unor indicatoare rutiere sau semne adiţionale de necesitate imediată

- vopsirea periodică şi protejarea elementelor metalice supuse coroziunii, aparţinând indicatoarelor / panourilor rutiere, sau a altor echipamente de semnalizare rutieră şi pietonală

- revopsirea periodică a bornelor şi gardurilor de delimitare a carosabilului, a bordurilor, a parapetelor laterale ale drumurilor, a balustradelor pietonale, a pereţilor pasajelor, a jardinierelor şi a altor elemente de delimitare a carosabilului, trotuarelor, zonelor pietonale şi pieţelor

- montări, demontări şi întreţinere a altor elemente ce au legătură cu semnalizarea şi siguranţa circulaţiei rutiere sau pietonale, altele decât cele specificate 
SECŢIUNEA IV.  lucrări DE execuţie şi întreţinere a marcajului rutier şi de asigurare a semnalizării rutiere pe orizontală

Art. 7. Aceste activităţi au ca scop executarea lucrărilor de marcaj rutier şi pietonal şi constau în:

- executarea de trasaje şi premarcaje în vederea realizării ulterioare a marcajului rutier atât pentru suprafeţele carosabile noi, cât şi pentru suprafeţele pe care marcajul rutier anterior nu mai este vizibil

- executarea propriu-zisă a lucrărilor de marcaj rutier clasic, cu vopsea de marcaj, utilizând  marcatoare specializate pentru execuţia marcajului axial şi transversal, inclusiv aplicarea de perluţe reflectorizante

- executarea de lucrări de marcaj special: marcaje de scuaruri, de parcări, de tip săgeţi de orientare şi confirmare a direcţiei de mers, cedează trecerea, atenţie copii, STOP, marcaje de staţii pentru mijloacele de transport public, staţii taxi, delimitări diverse, etc, cu şabloane adecvate, 

 - curăţirea, prin ştergere, a vopselei de marcaj vechi (acolo unde este necesar) rămasă pe carosabil de la semnalizările rutiere anterioare şi realizarea unui nou marcaj 

- retuşări locale ale marcajelor executate, acolo unde acestea sunt necesare, prin acoperirea sau ştergerea punctuală a marcajelor greşit executate 

- refaceri de marcaje rutiere deteriorate în perioada de garanţie

- montarea / demontarea de butoni rutieri reflectorizanţi (markeri rutieri), precum şi de alte elemente de semnalizare rutieră pe orizontală, de tip benzi adezive sau dispozitive retroreflectorizante aplicate în plan orizontal, etc. sau de modernizare a semnalizării rutiere pe orizontală

CAPITOLUL IV. Condiţii de desfăşurare a activităţilor

Art.8. Procesul tehnologic cuprinde următoarele etape:

1) Identificarea amplasamentului unde va avea loc intervenţia, lucrarea, sau efectuarea întreţinerii

- Se va identifica punctul de lucru unde urmează să se deplaseze echipa specializată, în vederea efectuării intervenţiilor / activităţilor necesare sau a verificărilor periodice a echipamentelor şi instalaţiilor de semnalizare sau monitorizare a traficului rutier şi pietonal, sau de amplasare/dezafectare, modificare semnalizare rutieră pe verticală sau orizontală

2) Deplasarea în teren şi asigurarea, în măsura în care acest lucru este necesar, a colaborării cu terţi pentru efectuarea activităţii sau lucrării respective

- Având în vedere punctul de lucru / amplasamentul la care urmează a se face intervenţia / verificarea şi în funcţie de natura acesteia, echipa specializată îşi va asigura dotarea tehnică necesară:

- aparatură de măsură şi control electric şi electronic

- unelte şi scule mecanice 

- piese de schimb cu probabilitate mare de a fi înlocuite (siguranţe, becuri, bucăţi de cablu electric, şuruburi, etc.)

- consumabile (bandă izolatoare, bandă rutieră de delimitare a zonei de lucru, conuri rutiere, etc.)

- utilaje (autogenerator, pickhammer, etc.)

- echipamente de protecţie şi semnalizare rutieră

- Acolo unde tipul intervenţiei presupune riscul afectării unor reţele de utilităţi, vor fi contactaţi deţinătorii reţelelor respective, pentru asigurarea asistenţei de specialitate în timpul intervenţiei

3) Pregătirea terenului:

1 delimitarea punctului de lucru sau a zonei de intervenţie astfel încât să nu stânjenească inutil, sau în mod abuziv, circulaţia rutieră sau căile de acces, prin folosirea şi ocuparea drumurilor şi a căilor publice sau private. 

Se va delimita, cu bandă, balize de semnalizare, conuri rutiere şi indicatoare  de semnalizare corespunzătoare, punctul de lucru sau zona de intervenţie astfel încât să nu stânjenească circulaţia rutieră sau pietonală prin: acumularea de obiecte şi materiale inutile, desfăşurarea pe o suprafaţă prea mare a sculelor, utilajelor sau echipamentelor. Se va evita blocarea căilor de acces, prin folosirea şi ocuparea drumurilor şi a căilor publice sau private, urmărindu-se crearea unor zone de restricţii cât mai mici atât în spaţiul carosabil cât şi în cel pietonal.

Acolo unde este necesară blocarea acceselor, pentru o perioadă de cel puţin 4 ore, vor fi anunţate anterior persoanele fizice sau juridice ce vor fi afectate.

b. Semnalizarea rutieră şi pietonală în zona de intervenţie se va face conform normelor şi normativelor în vigoare atât pe timp de zi, cât şi pe timp de noapte (dacă este cazul) 

c. Conducătorul echipei se va asigura că toate persoanele a căror prezenţă pe carosabil este necesară pentru executarea intervenţiei / lucrării au echipamentul adecvat şi instruirea necesară;

     d. Se va degaja terenul dacă acest lucru este necesar pentru a permite   intervenţia / lucrarea sau executarea activităţilor necesare

4) Executarea propriu-zisă a lucrărilor sau efectuarea întreţinerii

a. Se va menţine şi se va întreţine semnalizarea rutieră cu bandă de delimitare, conuri rutiere, balize de semnalizare, şi indicatoare rutiere conform normelor şi normativelor în vigoare pe toată perioada executării lucrării/intervenţiei, atât pe timp de zi, cât şi pe timp de noapte (dacă este cazul), la punctul de lucru sau în zona de intervenţie. 

b. Se vor executa lucrările propriu-zise, sau se vor efectua activităţile de întreţinere curentă, a echipamentelor, instalaţiilor, elementelor de semnalizare rutieră, etc: 

- Pentru lucrările electrice, se va studia schema de amplasare / schema electrică de funcţionare necesară intervenţiei, sau efectuării lucrării (se va verifica inclusiv legătura la masă a echipamentelor şi pământarea)

- Conducătorul echipei se va asigura că metodele de lucru nu sunt de natură a produce pagube sau prejudicii unor terţi

- Se va efectua lucrarea/verificarea echipamentelor şi instalaţiilor cu respectarea reglementărilor în domeniul lucrărilor electrice, mecanice şi de construcţii (după caz). Se vor utiliza în acest sens sculele, dispozitivele, echipamentele şi aparatele de măsură adecvate, în vederea efectuării lucrării sau intervenţiei respective.

- Dacă lucrarea/intervenţia a afectat carosabilul, trotuarele sau zona verde, operatorul va lua măsurile necesare pentru aducerea la stadiul iniţial a zonei afectate. Operatorul va obţine, dacă situaţia o impune, avizele şi autorizaţiile necesare pentru realizarea lucrării/intervenţiei

- Componentele electrice / electronice care nu mai corespund parametrilor normali de funcţionare vor fi înlocuite, iar în raportul de lucru aferent zilei respective vor fi consemnate toate operaţiunile efectuate şi componentele înlocuite.

- La finalizarea intervenţiei / lucrării se vor face verificările şi testele prevăzute de normativele în vigoare, privind funcţionarea normală a echipamentelor şi instalaţiilor, precum şi asigurarea rolului funcţional al elementului de semnalizare sau sistematizare a circulaţiei, după care acestea/acesta vor fi puse/repuse în exploatare  

- Se vor ridica de la locul intervenţiei / lucrării resturile de materialele depozitate sau scoase din operă, piesele şi componentele demontate şi se va reda circulaţiei zona delimitată iniţial pentru intervenţie. Se va evita murdărirea sub orice formă a zonei de lucru / intervenţie, urmând a fi luate toate măsurile de curăţire a terenului dacă acesta a fost murdărit.

- Componentele individuale şi / sau modulare demontate vor fi verificate şi se va realiza depanarea lor, pentru repunerea în funcţiune, în cadrul laboratorului specializat al beneficiarului, în măsura în care repunerea în funcţiune este posibilă.

5) Verificarea îndeplinirii rolului funcţional al echipamentelor şi instalaţiilor de monitorizare a traficului, a instalaţiilor de semaforizare, a indicatoarelor şi a elementelor de semnalizare rutieră pe verticală şi orizontală, sau de delimitare rutieră 

- asigurarea că metodele de lucru utilizate nu sunt de natură a produce pagube unor terţi

- efectuarea testelor prevăzute de normele şi normativele în vigoare în vederea asigurării unei bune funcţionări

Programul de lucru

Art.9.  – (1) Verificările şi activităţile cu caracter regulat, vor fi executate în conformitate cu programele stabilite de beneficiar, lucrările programate se vor executa la momentul stabilit în acest sens, iar intervenţiile de urgenţă se vor efectua ori de câte ori situaţia o impune.

(2) Programul de lucru cuprinde perioada normală de lucru, respectiv între orele 800–1600. 

În afara programului normal de lucru, respectiv între orele 1600–800 precum şi sâmbăta şi duminica şi în zilele de sărbători legale, va exista o echipă pentru intervenţii pentru situaţii de urgenţă care trebuie să asigure activitatea de permanenţă, respectiv acele intervenţii necesare pentru a nu apărea situaţii de pericol pentru siguranţa circulaţiei rutiere şi pietonale.

(3)  Permanenţa şi intervenţiile de urgenţă vor fi asigurate indiferent de anotimp, starea vremii, pe timp de zi sau pe timp de noapte, cu excepţia situaţiilor stipulate de lege, când activitatea de muncă se întrerupe. 

Chiar şi în aceste situaţii, operatorul va lua din timp acele măsuri minim necesare pentru ca în perioada în care legea prevede întreruperea activităţii de muncă, siguranţa circulaţiei să nu fie pusă în pericol.

Reglementări privind calitatea şi securitatea operaţiunilor efectuate

Art.10.  – (1) Activităţile efectuate de către operator se vor realiza cu respectarea următoarelor condiţii privind calitatea şi siguranţa circulaţiei:

·  Activităţile şi operaţiunile vor fi efectuate cu promptitudine şi profesionalism, cu respectarea reglementărilor privind calitatea lucrărilor electrice, mecanice sau de construcţii (după caz)

·  Personalul operatorului va efectua activităţile şi operaţiunile necesare, cu respectarea reglementărilor în vigoare privind circulaţia pe drumurile publice, instituirea de restricţii în trafic şi semnalizare rutieră, a normelor şi normativelor privind lucrările electrice şi de construcţii, precum şi a legislaţiei privind protecţia muncii

·  Personalul de conducere al operatorului va avea, de asemenea, în atenţie permanentă ca operaţiunile pe care le desfăşoară să fie în concordanţă cu:

· reglementările locale privind sistematizarea şi siguranţa circulaţiei, 

· cu hotărârile emise de organisme locale cu caracter de reglementare, 

· de instituţiile abilitate să emită reglementări în domeniu

· studiile emise în domeniu, cu referire la municipiul Craiova

şi să semnaleze orice neconcordanţă apărută.
Dotări cu personal, utilaje, echipamente 

Art.11. Operatorul îşi va dimensiona numărul şi structura de personal, numărul şi tipul de autovehicule, numărul şi structura utilajelor, dispozitivelor şi echipamentelor specifice pentru efectuarea în bune condiţiuni a lucrărilor, intervenţiilor şi verificărilor periodice ale echipamentelor şi instalaţiilor de semnalizare şi siguranţă rutieră

Operatorul va avea în vedere şi dotarea propriului laborator de verificare, reparare şi testare (cu simularea condiţiilor de lucru) a echipamentelor specifice. 

Art.12. Operatorul va respecta tehnologiile privind lucrările electrice, mecanice şi de construcţii pe care le realizează în efectuarea activităţii.

Răspunderi, verificări, recepţii. 

Art.13. – (1) Operatorul are obligaţia să comunice programul de activitate zilnic, care va fi avizat de beneficiar şi care poate fi modificat de acesta. 

(2) Beneficiarul va verifica permanent, prin inspectorii de specialitate, modul de realizare a intervenţiilor, lucrărilor, precum şi de modul de efectuare a verificărilor şi a întreţinerii echipamentelor şi instalaţiilor de monitorizare a traficului electrice şi electronice de semaforizare, de semnalizare luminoasă sau sonoră, de monitorizare a traficului, etc, precum şi cantitatea şi calitatea materialelor şi componentelor puse în operă.

De asemenea, foile de parcurs pentru mijloacele de transport utilizate vor fi semnate de către reprezentanţii operatorului şi avizate de beneficiar.

(3) În rapoartele de lucru zilnice operatorul va consemna şi modul de rezolvare a solicitărilor venite din partea beneficiarului.

(4) Verificările şi recepţiile pentru lucrările, intervenţiile şi operaţiunile efectuate se vor face de către reprezentanţii biroului de specialitate din cadrul Primăriei municipiului Craiova.

(5) La sfârşitul fiecărei luni se întocmeşte un proces-verbal de recepţie a lucrărilor, intervenţiilor sau verificărilor efectuate, semnat de ambele părţi, care cuprinde constatările din rapoartele zilnice întocmite de operator şi confirmate de beneficiar.  Procesul verbal va sta la baza întocmirii situaţiei de plată.

Sumele rezultate din situaţiile de plată lunare vor fi facturate numai după confirmarea cantitativă şi calitativă a situaţiilor de plata, de către beneficiar.

Fiecare situaţie de plată va fi însoţită de dovada achiziţionării materialelor utilizate pentru efectuarea prestaţiei (hotărâre de adjudecare, contract, etc), cu respectarea prevederilor legislaţiei privind achiziţiile publice.

(6) Operatorul răspunde şi garantează material şi financiar de buna desfăşurare a operaţiunilor, de calitatea şi cantitatea stabilită.

(7) Operatorul răspunde administrativ, contravenţional sau penal, după caz, pentru neefectuarea la timp sau efectuarea de calitate necorespunzătoare a lucrărilor, intervenţiilor, sau a altor operaţiuni, şi care au dus la producerea de evenimente rutiere, sau au pus în pericol siguranţa circulaţiei rutiere sau pietonale.

Alte condiţii privind activităţile desfăşurate,

Art.14. - (1) – Executarea lucrărilor de specialitate vor fi condiţionate de existenţa la punctul de lucru sau sediul operatorului a:

a. documentaţiilor necesare (scheme de sistematizare şi semnalizare rutieră, etc.) 

b. instrucţiunilor de lucru, fişelor tehnologice cu precizarea procedurilor de execuţie aplicabile

c. materialelor, sculelor, dispozitivelor şi utilajelor necesare execuţiei lucrării, asigurare care se realizează de către operator prin grija coordonatorului activităţii

d. personalului specializat executant instruit şi testat privind cunoaşterea procedurilor de lucru a detaliilor necesare şi instrucţiunile aplicabile

e. ordinului de lucru

f. certificatelor de calitate a materialelor, a documentelor de provenienţă a materialelor; pieselor mecanice, modulelor şi subansamblurilor diverselor elemente de sistematizare a circulaţiei

g. autorizaţiilor şi avizelor necesare
Obiective generale

Art. 15. Obiectivele pe care trebuie să le atingă activitatea sunt următoarele:

a) îmbunătăţirea semnalizării rutiere şi pietonale

b) mai buna sistematizare a circulaţiei la nivelul municipiului Craiova

c) fluidizarea traficului rutier şi pietonal în municipiul Craiova, atât la nivel general cât şi punctual, pe cartiere / zone, etc.

CAPITOLUL IV.  Condiţii de exploatare a activităţii                                            

Condiţii tehnice şi de calitate

Art.16.  Prestarea acestei activiăţi se va face în regim de continuitate, cu respectarea condiţiilor tehnice specifice fiecărei activităţi. Utilajele, sculele şi dispozitivele folosite trebuie să fie menţinute în stare tehnică optimă pentru a asigura desfăşurarea în bune condiţiuni a activităţilor specifice activităţii.

Evaluarea calităţii efectuării activităţii se face în baza indicatorilor de performanţă care trebuie respectaţi de către operator, prezentaţi în Anexă la caietul de sarcini.

Obiective de exploatare

Art.17. Efectuarea activităţii privind “Realizarea şi întreţinerea în perfectă stare de funcţionare a instalaţiilor de dirijare a circulaţiei, a semafoarelor, a indicatoarelor rutiere şi a marcajelor” se va realiza având în vedere următoarele obiective:

- satisfacerea cerinţelor şi nevoilor de utilitate publică, respectiv asigurarea necesităţilor de transport a comunităţii locale şi creşterea calităţii vieţii;

- exploatarea în condiţii de siguranţa, rentabilitate şi eficienţă economică a infrastructurii de transport rutier prin asigurarea unei semnalizări şi sistematizări cât mai bune a circulaţiei;

- ridicarea continuă a standardelor de performanţă a serviciilor prestate;

- protejarea domeniului public şi privat şi punerea în valoare a acestuia;

- protecţia şi conservarea mediului natural şi construit;

- protecţia igienei şi sănătăţii publice;

- dezvoltarea durabilă;

- administrarea corectă şi eficientă a bunurilor din proprietatea publică şi a banilor publici.     

Finanţarea şi obiective de ordin economic

Art. 18. Finanţarea lucrărilor se asigură din:

-  bugetul local, pe baza situaţiilor de plată întocmite de operator şi confirmate de beneficiar;

- din prestaţiile efectuate către alţi beneficiari;

Lunar, operatorul va prezenta situaţia cu veniturile obţinute din prestarea activităţii, altele decât cele de la bugetul local.

Art.19. Obiective de ordin economic

 Prin prestarea activităţii privind “Realizarea şi întreţinerea în perfectă stare de funcţionare a instalaţiilor de dirijare a circulaţiei, a semafoarelor, a indicatoarelor rutiere şi a marcajelor” se va urmări  realizarea unui raport calitate / cost cât mai bun.

CAPITOLUL V Atribuţii drepturi şi obligaţii 


Art.20. - Consiliul Local al  municipiului Craiova are următoarele atribuţii:

a) Organizează, conduce şi coordonează modul de desfăşurare a activităţii

b) Asigură finanţarea, gestionarea şi controlul activităţii

c) Stabileşte strategia de dezvoltare şi funcţionare a activităţii

d) Adoptă hotărâri cu privire la această activitate.

e) Aprobă structura, nivelurile, ajustările şi modificările tarifelor propuse de operator şi avizate de biroul de specialitate din cadrul Primăriei municipiului Craiova.

f) La propunerea Primarului sancţionează operatorul în cazul în care acesta nu respectă indicatorii de performanţă. 

Art.21. - Consiliul Local al  municipiului Craiova are următoarele obligaţii:

a) Să respecte obligaţiile asumate prin Regulament şi prezentul Caiet de sarcini

b) Să achite contravaloarea prestaţiilor efectuate.

Art.22. - Atribuţiile, drepturile şi obligaţiile Primarului municipiului Craiova:

a) Să propună Consiliului Local al municipiului Craiova măsuri care privesc activitatea.

b) Să aducă la cunoştinţa publică, în condiţiile Legii, hotărârile şi dispoziţiile al căror obiect îl constituie activitatea.


Art.23. – Consilul Local al municipiului Craiova acţionează în numele şi în interesul comunităţii locale pe care o reprezintă şi  răspund faţă de aceasta pentru: 


a) modul în care gestionează şi administrează infrastructura de semnalizare rutieră şi pietonală în municipiul Craiova; 


b) modul în care organizează, coordonează şi  controlează activitatea privind realizarea şi întreţinerea în perfectă stare de funcţionare a instalaţiilor de dirijare a circulaţiei, a semafoarelor, a indicatoarelor rutiere şi a marcajelor 


Art.24. - Consilul Local al municipiului Craiova are următoarele atribuţii: 


a) pornind de la studiile şi analizele referitoare la fluidizarea traficului rutier în municipiul Craiova, elaborează strategii de dezvoltare a infrastructurii rutiere şi de semnalizare corespunzătoare a arterelor rutiere ale oraşului, şi în funcţie de acestea stabileşte modul de funcţionare a activităţii 


b) are iniţiative şi adoptă hotărâri privitoare la activitate  


c) exercită competenţele şi  responsabilităţile ce le revin potrivit legislaţiei în vigoare, referitoare la activitatea respectivă  


Art.25. – Drepturile şi obligaţiile operatorului:

1. Operatorul are următoarele drepturi:

a) să încaseze contravaloarea serviciilor şi lucrărilor prestate, corespunzător cantităţii şi calităţii acestora;

b) să propună Consilului Local al municipiului Craiova ajustarea periodică a preţurilor şi a tarifelor, în funcţie de evoluţiile intervenite în costurile de operare;

2. Operatorul are următoarele obligaţii:


a) să deservească toţi participanţii la traficul rutier sau pietonal (conducători auto sau pietoni) din aria de acoperire, respectiv municipiul Craiova 


b) să respecte indicatorii de performanţă stabiliţi de Consilul Local al municipiului Craiova în caietul de sarcini; 

c) toate achiziţiile organizate de către operator se vor face în conformitate cu prevederile legislaţiei în vigoare privind achiziţiile publice;


d) să furnizeze beneficiarului informaţiile solicitate şi să asigure accesul la toate informaţiile necesare verificării şi evaluării funcţionarii şi dezvoltării serviciilor, în conformitate cu prevederile legale în vigoare; 


e) să pună în aplicare metode performante de management, care să conducă la reducerea costurilor de operare, inclusiv prin aplicarea procedurilor concurenţiale prevăzute de normele legale în vigoare pentru achiziţiile publice de lucrări, bunuri şi  servicii; 


f) să asigure finanţarea pregătirii şi perfecţionării profesionale a propriilor salariaţi 

g) să se autorizeze conform prevederilor legale;

h) să instruiască personalul care va efectua prestaţiile. Acesta va  răspunde pentru eventualele accidente de muncă;

i) să răspundă de eventualele daune materiale sau morale, generate de prestaţia necorespunzătoare a activităţii.

Art.26. - Utilizatorii activităţii, respectiv participanţii la trafic, au următoarele drepturi: 


a) acces neîngrădit la informaţiile publice privind activitatea; 


b) garantarea dreptului de a beneficia de semnalizare rutieră conform reglementărilor stabilite de legislaţie şi autorităţile competente, pe întreaga arie de acoperire a municipiului Craiova; 


c) de a beneficia de prevederile hotărârilor şi deciziilor cu privire la  sistematizarea circulaţiei  


d) de a contesta, în condiţiile legii, modul cum a fost reglementată, sau realizată semnalizarea rutieră, precum şi prevederile adoptate de Consiliul Local al municipiului Craiova în acest sens. 


Art.27. - Utilizatorii activităţii (participanţii la trafic) au următoarele  obligaţii: 


a) să respecte semnalizarea rutieră şi pietonală stabilită pe întreaga arie a municipiului Craiova;

b) să protejeze contra distrugerilor elementele şi echipamentele de semnalizare şi sistematizare a circulaţiei, precum şi mobilierul urban cu destinaţie de semnalizare şi delimitare rutieră şi / sau pietonală 


c) să achite sumele reprezentând contravaloarea distrugerilor provocate din culpă sistemului de semnalizare şi sistematizare rutieră şi pietonală 

d) să respecte prevederile adoptate de Consiliul Local al municipiului Craiova, referitoare la activitatea de sistematizare a circulaţiei;

Art.28.  Obligaţiile privind protecţia mediului 

În perioada gestiunii directe a activităţii, se vor respecta condiţiile impuse de legislaţia privind protecţia mediului.

Se va evita poluarea mediului prin orice mijloc. 

Operatorul va implementa toate condiţionările ce se stabilesc prin acte normative emise de autorităţile de mediu competente, conform unor programe de conformare la cerinţele de mediu.

CAPITOLUL V. Clauze financiare şi de asigurare

Art.29. Operatorul are obligativitatea de a încheia şi onora contracte de asigurări pentru mijloacele din patrimoniul public, utilizate pentru prestarea activităţii, conform legislaţiei în vigoare privind asigurările.

Facturarea serviciilor prestate pe domeniul public se face de către operator, după ce situaţiile de plată au fost verificate şi semnate de către beneficiar; facturarea celorlalte servicii prestate de către operator, se face către beneficiarii acestora.

Tarifele percepute de operator beneficiarilor activităţii, vor fi stabilite prin hotărârea Consiliului Local, pe baza fundamentării propuse de operator şi avizate de compartimentul de specialitate din cadrul Primăriei municipiului Craiova.

Operatorul are dreptul să propună beneficiarului, ajustarea periodică a preţurilor şi tarifelor, în funcţie de influenţele intervenite în costurile de operare, în baza unor formule de calcul aprobate de Consilul Local al municipiului Craiova. Tarifele se vor ajusta conform legislaţiei în vigoare, şi vor fi aprobate de Consiliul Local al Municipiului Craiova.

Primăria Craiova, prin serviciile sale de specialitate, va avea acces  la modul de fundamentare a tarifelor, în contabilitatea de gestiune a operatorului.

Veniturile nete realizate din prestările efectuate către utilizatori (persoane fizice şi juridice), vor fi folosite pentru extinderea lucrărilor efectuate pe domeniul public.

Beneficiarul va reţine din valoarea fiecărei facturi emise de operator, garanţia de bună execuţie, conform reglementărilor legale în vigoare. Această garanţie urmează a fi restituită în anul următor pentru lucrările şi prestaţiile efectuate în anul anterior. 

Art.30. În condiţiile în care organele de control abilitate vor constata diferenţe de preţuri, cantităţi, valori, facturate în plus de către operator, toate acestea intră în sarcina operatorului, care va suporta achitarea lor fără echivoc, inclusiv a dobânzilor aferente acestora.

CAPITOLUL VIII. Dispoziţii finale:

Art.31. Operatorul are obligaţia să menţină continuitatea activităţii privind realizarea şi întreţinerea în perfectă stare de funcţionare a instalaţiilor de dirijare a circulaţiei, a semafoarelor, a indicatoarelor rutiere şi a marcajelor.
Art.32. Se interzice operatorului încredinţarea activităţii  către un alt operator.

Art.33. Realizarea activităţii se va face cu respectarea indicatorilor de performanţă, specificaţi în Anexă.

Art.34. Orice modificare a legislaţiei incidente în materie, va modifica de drept prezentul Caiet de sarcini.

Art.35. Prezentul Caiet de sarcini poate fi modificat prin hotărâre a Consiliului Local al municipiului Craiova, cu votul majorităţii consilierilor în funcţie.

                                                                                Anexa la Caietul de sarcini

INDICATORI  MINIMALI

de performanţă privind “Realizarea şi întreţinerea în perfectă stare de funcţionare a instalaţiilor de dirijare a circulaţiei, a semafoarelor, a indicatoarelor rutiere şi a marcajelor”.
Indicatorii de performanţă stabilesc condiţiile ce trebuie respectate de operator pentru asigurarea activităţii privind “Realizarea şi întreţinerea în perfectă stare de funcţionare a instalaţiilor de dirijare a circulaţiei, a semafoarelor, a indicatoarelor rutiere şi a marcajelor”: 

- Creşterea nivelului tehnic al intervenţiilor şi lucrărilor efectuate, cuantificabilă prin reducerea frecvenţei intervenţiilor cu caracter de urgenţă cu 20% şi creşterea corespunzătoare a activităţilor de verificare periodică a stării de funcţionare a echipamentelor şi elementelor de sistematizare şi siguranţă a circulaţiei;

- Creşterea eficienţei economice a activităţilor efectuate pentru satisfacerea cerinţelor activităţii, prin reducerea cu 10% a cheltuielilor pe componentele principale ale structurii tarifelor;

-  Utilizarea unor metode, aparatură şi tehnologii moderne, cu randament tehnic ridicat, atât în privinţa activităţii de întreţinere-funcţionare a echipamentelor şi instalaţiilor de monitorizare a traficului, a semaforizărilor, etc, cât şi în privinţa efectuării lucrărilor de sistematizare a circulaţiei: 

-  Astfel, măsurătorile şi verificările electrice şi/sau electronice se vor face în procent de 100% cu aparatură specializată. 

-  Intervenţiile în carosabil sau trotuare pentru amplasarea de stâlpi de indicatoare, dispozitive sau elemente de semnalizare rutieră, etc, se vor realiza 100% cu utilaje specializate de intervenţie. Nu se admit intervenţii manuale decât pentru acele operaţiuni pentru care condiţiile din teren nu  permit intervenţia cu mijloace mecanizate.

- Reducerea cheltuielilor de transport personal şi materiale, cu 15%, prin utilizarea unor mijloace de transport adecvate, cu consum redus de carburant şi optimizarea traseelor de deplasare funcţie de lucrările şi intervenţiile planificate pentru fiecare zi;

- Creşterea operativităţii intervenţiilor pentru situaţii de urgenţă, prin reducerea timpului de intervenţie cu 15%, în cadrul programului normal de lucru, cât şi în afara acestuia, respectiv în perioada în care se asigură permanenţa la serviciu.

